
‏‏יום ראשון י"ז כסלו תש"פ

‏‏15 דצמבר 2019
אל: מר אבשלום מורג - סגן מנהל המדפיס הממשלתי

יו"ר ועדת המכרזים
הנדון :  ספק יחיד בנטל גרפיק– מערכות טיפול במים
1. ברשות המדפיס הממשלתי מכונת דפוס אופסט מדגם XL-75, שנרכשה בשנת 2009 מחברת  Heidelberg גרמניה. במכונה ישנה מערכת שנבנתה ע"י עדי מערכות מים בהזמנה מיוחדת לטיפול והשבחת המים הנכנסים למכונה (אוסמוזה הפוכה, הוספת קלציום - מוסיף מינרל למים לאזן את חומציות המים, הוספת מרכך מים - מפרק את האבנית במים) במינונים מוגדרים. בשנתיים האחרונות אנו נתקלים באיכות ירודה של מים מטופלים במערכת ההדפסה. המשפיעה על איכות ההדפסה, דבר הגורם לבלאי מואץ לגלילי הצבע והמים ולפחת מוגבר בצבעים חומרי גלם יחד עם זאת הושקעו שעות רבות של טכנאים ומשאבים להחלפת חלקים לטובת הנושא ולצערנו המצב לא הוטב. מבדיקה ומברור מול נציגי יצרן המכונה וספקי החומרים וכדי למנוע תקלות אלו בהווה ובעתיד הומלץ בפנינו לרכוש מערכת לטיפול במים הייעודית למכונות דפוס.
2. בהסתמך על ניסיוני המקצועי והיכרותי עם ענף הדפוס, שהינם פועל יוצא של עבודתי בענף משך שנים ותפקידי כמנהל תחום טכני במדפיס הממשלתי משך 10 שנים, ובהסתמך על בדיקות וברורים שערכתי במדיות השונות ובשיחותיי עם ספקים וטכנאים בענף הדפוס ומול נציג יצרן מכונת הדפוס, מקורות דיגיטליים, אנשי קשר בתחום ולמיטב ידיעתי והיכרותי לעניין זה, נמצא כי חברת "בנטל גרפיק בע"מ" נציגת ויבואנית של חברת Technotrans גרמניה הינה היחידה המסוגלת לספק את המערכת המותאמת למכונה מדגם  Alpha.r ולהרכיבה.
3. לאור זאת מבקש את אישורה של ועדת המכרזים לבצע התקשרות עם חברת "בנטל גרפיק בע"מ" ע.מ. 511099764 בפטור ממכרז בהיותה ספק יחיד על פי תקנה 3 (29) לתקנות המכרזים ובהתאם להוראת תכ"ם: "פטור מחובת מכרז" מספר הוראה 7.8.1 והוראת תכ"ם "בחינת קיומם של ספקים ומיזמים" מספר הוראה 7.8.
4. ההתקשרות הינה לרכישת טובין: מערכת לטיפול במים וכל האביזרים הנדרשים המתוארים בסעיף 1 לעיל וכולל הרכבה של המערכת. היקף ההתקשרות המבוקש הוא עד 100,000 ₪ כולל מע"מ.
5. אציין כי למיטב ידיעתי, כי בנושא זה לא קיים מכרז מרכזי של החשב הכללי ו/או כל גורם ממשלתי אחר.
6. חוות דעתי זו ניתנת מתוקף היותי הסמכות המקצועית לנושא זה. 
7. סעיף תקציבי 89010112 -  פעולות.
8. בהתאם לר"מ אודה לאישור ועדת המכרזים.

בברכה

__________________________

שלמה דואניס

מנהל תחום טכני ובטיחות



העתקים:
מר רוני פרקין – מנהל המדפיס הממשלתי.

גב' ליאורה שפירא – מרכזת ועדת מכרזים.

